Αριθ. C 49/76 Επίσημη Εφημερίδα των Ευρωπαϊκών Κοινοτήτων 28. 2. 90 
Πρόταση 
ΚΑΝΟΝΙΣΜΟΥ (ΕΟΚ) αριθ ΤΟΥ ΣΥΜΒΟΥΛΙΟΥ 
της . . . 
για τη θέσπιση ειδικών μέτρων για την εφαρμογή ορισμένων κατωφλίων παρεμβάσεως στον 
τομέα των οπωροκηπευτικών για την περίοδο 1990/91 
(90/C 49/49) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 43, 
την πράξη προσχώρησης της Ισπανίας και της Πορτογαλίας, 
και ιδίως το άρθρο 234 παράγραφος 3, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
τη γνώμη της Οικονομικής και Κοινωνικής Επιτροπής, 
Εκτιμώντας: 
ότι ο κανονισμός (ΕΟΚ) αριθ. 1035/72 του Συμβουλίου της 
18ης Μαίου 1972 περί κοινής οργανώσεως αγοράς στον τομέα 
των οπωροκηπευτικών (ι), όπως τροποποιήθηκε τελευταία 
από τον κανονισμό (ΕΟΚ) αριθ. . . . (2), καθιέρωσε στο 
άρθρο 16 παράγραφος 3α και στα άρθρα 16α και 16β τους 
μηχανισμούς των κατωφλίων παρεμβάσεως· ότι, όσον αφορά 
την Πορτογαλία, το πέρασμα στο δεύτερο στάδιο της προ­
σχώρησης στον τομέα των οπωροκηπευτικών πραγματοποι­
είται την 1η Ιανουαρίου 1991, δηλαδή κατά τη διάρκεια των 
περιόδων εμπορίας 1990/91 για πολλά προϊόντα του εν λόγω 
τομέα· ότι θα πρέπει, συνεπώς, να θεσπιστούν οι ειδικές 
λεπτομέρειες για την εφαρμογή των προαναφερθέντων μηχα­
νισμών 
ότι αυτές οι ειδικές λεπτομέρειες συνίστανται στον καθορι­
σμό των κατωφλίων για την Κοινότητα με εξαίρεση την 
Πορτογαλία, αφενός, και για την Πορτογαλία αφετέρου, έως 
τις 31 Δεκεμβρίου 1990, στη συνέχεια των κατωφλίων για το 
σύνολο της Κοινότητας για την περίοδο από 1ης Ιανουαρίου 
1991 έως το τέλος των περιόδων εμπορίας των εν λόγω 
προϊόντων 
ότι θα πρέπει να καθοριστούν τα κατώφλια αυτά σύμφωνα με 
τους τρόπους του υπολογισμού που ήδη έχουν καθιερωθεί, 
ανάλογα με την περίπτωση, από το άρθρο 16α του κανονι­
σμού (ΕΟΚ) αριθ. 1035/72, από τον κανονισμό (ΕΟΚ) αριθ. 
2240/88 του Συμβουλίου (3) ή από τον κανονισμό (ΕΟΚ) αριθ. 
1121/89 σχετικά με την καθιέρωση κατωφλίου παρεμβάσεως 
για τα μήλα και τα κουνουπίδια (4)· 
ότι, για την εκτίμηση ενδεχόμενου ξεπεράσματος των προ­
αναφερθέντων κατωφλίων, πρέπει να προστεθούν τα τελευ­
ταία καθώς και οι ποσότητες που έχουν αποτελέσει αντικεί­
μενο παρεμβάσεως, λαμβάνοντας υπόψη την ολοκλήρωση 
της πορτογαλικής αγοράς από την 1η Ιανουαρίου 1991, 
(') ΕΕ αριθ. L 118 της 20. 5. 1972, σ. 1. 
(2) Βλέπε σελίδα . . της παρούσας Επίσημης Εφημερίδας. 
(3) ΕΕ αριθ. L 198 της 26. 7. 1988, σ. 9. 
(4) ΕΕ αριθ. L 118 της 29. 4. 1989, σ. 21. ΕΞΕΔΩΣΕ ΤΩΝ ΠΑΡΟΝΤΑ ΚΑΝΟΝΙΣΜΟ: 
Άρθρο 1 
Για την περίοδο 1990/91 και για κάθε ένα από τα προϊόντα 
που περιλαμβάνονται στο άρθρο 2, καθορίζεται: 
1. Από την αρχή της περιόδου εμπορίας 1990/91 έως τις 
31 Δεκεμβρίου 1990: 
— ένα κατώφλι για την Κοινότητα, με εξαίρεση την 
Πορτογαλία 
— ένα κατώφλι για την Πορτογαλία. 
2. Από 1ης Ιανουαρίου 1991 μέχρι το τέλος της περιόδου 
1990/91, ένα κατώφλι για την Κοινότητα. 
Άρθρο 2 
1. Όσον αφορά τα ακόλουθα προϊόντα, το επίπεδο των 
κατωφλίων που αναφέρονται στο άρθρο 1 καθορίζεται 
σύμφωνα με τους τρόπους υπολογισμού που ορίζονται: 
— για τα satsumas, τις κλημεντίνες, τα μανταρίνια και τα 
νεκταρίνια, στο άρθρο 16α του κανονισμού (ΕΟΚ) αριθ. 
1035/72, 
— για τα ροδάκινα, τα πορτοκάλια και τα λεμόνια, στο 
άρθρο 1 του κανονισμού (ΕΟΚ) αριθ. 2240/88, 
— για τα μήλα, στο άρθρο 1 του κανονισμού (ΕΟΚ) αριθ. 
1121/89, 
— για τα κουνουπίδια, στο άρθρο 2 του κανονισμού (ΕΟΚ) 
αριθ. 1121/89. 
2. Όσον αφορά τις τομάτες, το επίπεδο των κατωφλίων 
που αναφέρονται στο άρθρο 1 είναι: 
— για την Κοινότητα, με εξαίρεση την Πορτογαλία, ίσο με 
574 500 τόνους, 
— για την Πορτογαλία, ίσο με 10% του μέσου όρου της 
παραγωγής που προορίζεται για την κατανάλωση ως έχει, 
των πέντε τελευταίων περιόδων για τις οποίες υπάρχουν 
διαθέσιμα στοιχεία. 
Άρθρο 3 
Όταν το άθροισμα των ποσοτήτων ενός από τα προϊόντα που 
αναφέρονται στο άρθρο 2 που προσκομίζονται στην παρέμ­
βαση στην Πορτογαλία, αφενός, και στην Κοινότητα με 
εξαίρεση την Πορτογαλία, αφετέρου, κατ' εφαρμογή των 
άρθρων 15,15α, 15β, 19 και 19α του κανονισμού (ΕΟΚ) αριθ. 
1035/72, στη διάρκεια της περιόδου 1990/91, υπερβαίνει το 
ποσό των κατωφλίων παρεμβάσεως που έχουν καθοριστεί για 
το προϊόν αυτό, για το σύνολο ή για μέρος της περιόδου 
28.2.90 Επίσημη Εφημερίδα των Ευρωπαϊκών Κοινοτήτων Αριθ. C 49/77 
αυτής, οι τιμές βάσεως και αγοράς που καθορίζονται για το 
προϊόν αυτό, για την περίοδο 1991/92, μειούνται κατά 1 % 
ανά μερίδα της υπερβάσεως για: 
— 3 100 τόνους για τα satsumas, 
— 8 100 τόνους για τις κλημεντίνες, 
— 3 000 τόνους για τα μανταρίνια, 
— 3 000 τόνους για τα νεκταρίνια (συμπεριλαμβανομένων 
και των brugnons), 
— 23 000 τόνους για τα ροδάκινα, 
— 37 700 τόνους για τα πορτοκάλια, 
— 11 200 τόνους για τα λεμόνια, 
— 79 600 τόνους για τα μήλα, — 18 700 τόνους για τα κουνουπίδια, 
— 30 800 τόνους για τις τομάτες. 
Άρθρο 4 
Οι διατάξεις εφαρμογής του παρόντος κανονισμού, και ιδίως 
το επίπεδο των κατωφλίων θεσπίζονται σύμφωνα με τη 
διαδικασία που προβλέπεται στο άρθρο 33 του κανονισμού 
(ΕΟΚ) αριθ. 1035/72. 
Άρθρο 5 
Ο παρών κανονισμός αρχίζει να ισχύει την τρίτη ημέρα από 
τη δημοσίευση του στην Επίσημη Εφημερίδα των Ευρωπαϊ­
κών Κοινοτήτων. 
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε 
κράτος μέλος. 
Βρυξέλλες, . . . 
Για το Συμβούλιο